Corina Casanova
D Corina Casanova (* 4. Januar 1956 in Ilanz GR) isch vo 2008 bis 2015 Bundeskanzlerin vo de Schwiizerische Eidgenosseschaft gsii.

Bis zum 31. Dezämber 2007 isch si Vizekanzlerin gsi. Als Vizekanzlerin het d Corina Casanova d Bundeskanzlerin Annemarie Huber-Hotz unterschtützt. Sie isch innerhalb vo de Bundeskanzlej zueschtändig gsi für d Abteilig Bundesrat, wo d Sektione Bundesratsgschäft, Rächt, Zentrali Sprachdienscht und Amtlichi Veröffentlichunge behandelt werde.

Am 29. Juni 2015 het d Bundeskanzlei bekannt gää, dass d Corina Casanova bi de Neuwahlen am 9. Dezember 2015 nüt für e dritti Amtszit kandidiert.

D Bundeskanzlej mit öppe 250 Mitarbeitende isch d Stabschtell vo de Regierig – vom Bundesrat – und bsunders vom Bundespräsident.

Läbeslauf 
D Corina Casanova isch i de Bündner Dörfer Tarasp und Ruschein uufgwachse, wo si au i d Primarschuel gange isch. Si hät a de Kantonsschuel z Chur 1977 d Matura (Typus B) abschglosse. Schpöter hät sie Rächtswüsseschafte a de Universität vo Friiburg schtudiert. 1982 hät si mit em Lizentiat abschglosse und zwei Jahr schpöter hät si s Awaltspatänt vom Kanton Graubünde überchoo.

Vom 1984 bis 1986 hät si zwei Joor i de Awahltskanklej vom früenerige Bundesgrichtspräsident Giusep Nay gschaffe. Ab em 1986 bis 1990 isch si d Deligierti vom Internationale Komitee vom Rote Chrüz in Südafrika, Angola, Nicaragua und El Salvador gsi.

D Corina Casanova isch Mitgliid vo de Chrischtlichdemokratische Volkspartej (CVP) und chann sächs Schprache: Rätoromanisch (Sursilvan und Vallader), Dütsch, Französisch, Italienisch, Änglisch und Schpanisch.

Brueflichi Tätigkeite:
 1984–1986: Fürschprächerin im Awaltsbüro vom ehemalige Bundesgrichtspräsident Giusep Nay
 1986–1990: Delegierti für s'Rote Krüz i de Republik Südafrika, in Angola, Nicaragua und El Salvador
 1992–1996: Informationsbeuuftrejti vo de Parlamäntsdienscht vom Bund
 1996–1999: Mitarbet im Schtab vom Vorsteher vom Eidgenössische Departemänt für uuswärtigi Aglägeheite (EDA)
 1999–2002: persönlichi Mitarbeiterin vom sinnerziitige Bundesrat Joseph Deiss
 April 2002: Ernännig zue dr schtellverträtende Generalsekretärin vom EDA
 27. April 2005: Wahl zue dr'Vizekanzlerin, Amtsatritt am 1. Auguscht 2005
 12. Dezember 2007: Wahl zue dr'Bundeskanzlerin, Amtsatritt am 1. Januar 2008

Weblink 

 Vizekanzlerin Corina Casanova

Bundeskanzler (Schwiiz)
CVP-Mitgliid (Schwiiz)
Jurist
Bündner
Frau
Läbigi Person